Атырауда ер адамнан марихуананың 60 дозасы тәркіленді
DATE: 00:18, 03 Қазан 2024 | GMT +5
TITLE: Атырауда ер адамнан марихуананың 60 дозасы тәркіленді
URL: https://kaz.inform.kz/news/atirauda-er-adamnan-marihuananin-60-dozasi-tarklend-f3ef77/
META: DATE: 00:18, 03 Қазан 2024 | GMT +5
TOTAL WORDS: 92
AUTHOR(S):
TEXT: Атырау облыстық полиция департаментінің баспасөз қызметінен мәлім еткендей, «Қарасора» жедел профилактикалық іс-шарасы кезінде ұсталған ер адамның жасы – 45-те. «Экстремизмге қарсы іс-қимыл басқармасының қызметкерлері есірткі заттарын таратумен айналысқан күдіктіні қылмыс үстінде ұстады. Тінту барысында одан 60-қа жуық доза марихуана тәркіленді. Медициналық сараптаманың қорытындысымен күдіктінің есірткі шеккені анықталды», - деп хабарлады департаменттің баспасөз қызметі. Қазір аталған дерек бойынша 45 жастағы күдіктіге қылмыстық іс қозғалды. Сотқа дейінгі тергеу амалдары жүргізіліп жатыр. Өзге ақпарат тергеу мүддесіне сәйкес жариялауға жатпайды. Еске сала кетелік, бұдан бұрын Атырауда үйінің ауласына 47 түп қарасора еккен зейнеткер ұсталғанын хабарлаған болатынбыз
